รัฐบาลไทย-ข่าวทำเนียบรัฐบาล-มหาดไทยบูรณาการหน่วยงานในพื้นที่ ดำเนินมาตรการป้องกันและปราบปรามยาเสพติดเชิงรุกอย่างต่อเนื่อง ย้ำ “สัจจะ” เป็นหัวใจสำคัญในการเลิกยาเสพติด
วันอังคารที่ 17 มกราคม 2566
17/01/2566
มหาดไทยบูรณาการหน่วยงานในพื้นที่ ดําเนินมาตรการป้องกันและปราบปรามยาเสพติดเชิงรุกอย่างต่อเนื่อง ย้ํา “สัจจะ” เป็นหัวใจสําคัญในการเลิกยาเสพติด
มหาดไทยบูรณาการหน่วยงานในพื้นที่ ดําเนินมาตรการป้องกันและปราบปรามยาเสพติดเชิงรุกอย่างต่อเนื่อง ย้ํา “สัจจะ” เป็นหัวใจสําคัญในการเลิกยาเสพติด
วันนี้ (17 มกราคม 2566) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ขณะนี้หลายพื้นที่ทั่วประเทศได้ดําเนินการตามมาตรการป้องกันและแก้ไขปัญหายาเสพติดอย่างเข้มข้นต่อเนื่อง โดยเจ้าหน้าที่ฝ่ายปกครองได้บูรณาการกลไกการทํางานในระดับพื้นที่ ทั้งเจ้าหน้าที่ตํารวจ ทหาร ปปส. ร่วมกันปฏิบัติการเพื่อบรรลุวัตถุประสงค์สังคมไทยที่ปลอดภัยจากยาเสพติด สําหรับในพื้นที่ชั้นใน บริเวณถนนสายรอง เจ้าหน้าที่ฝ่ายปกครองได้วางกําลัง นําโดย กํานัน ผู้ใหญ่บ้าน ผู้ช่วยผู้ใหญ่บ้าน สมาชิกกองกําลังอาสารักษาดินแดน (อส.) และชุดรักษาความปลอดภัยหมู่บ้าน (ชรบ.) ตั้งจุดตรวจจุดสกัดเพื่อเฝ้าระวังการกระทําความผิดทุกรูปแบบ รวมถึงการลักลอบขนส่งลําเลียงยาเสพติดเข้ามากระจายยังกลุ่มผู้ค้า ผู้เสพในพื้นที่หมู่บ้าน/ชุมชน ซึ่งปัจจัยความสําเร็จที่สําคัญที่สุด คือ ความร่วมมือของพี่น้องประชาชน โดยในวันนี้มีตัวอย่างผลการจับกุมคดีเกี่ยวกับยาเสพติดทั้งรายใหญ่และรายย่อยในหลายพื้นที่ทั่วประเทศ ซึ่งมีผลการปฏิบัติงานที่น่าสนใจ ดังนี้
1. จังหวัดหนองคาย ที่บริเวณถนนเทพประทับ-นายูง หมู่ที่ 9 บ้านเทพประทับ ต.นางิ้ว อ.สังคม นายสมควร ใจซื่อ นายอําเภอสังคม มอบหมายให้ นายนิเวศ ทองจรัส ปลัดอําเภอฝ่ายป้องกัน สมาชิก อส. อ.สังคม บูรณาการกําลังร่วมกับกองร้อยทหารพราน 2104, สภ.นางิ้ว, กํานัน, ผู้ใหญ่บ้าน, ผู้ช่วยผู้ใหญ่บ้าน และชุด ชรบ.ต.นางิ้ว ออกปฏิบัติการตั้งจุดตรวจจุดสกัด เพื่อป้องกันและปราบปรามผู้เสพ ผู้ค้ายาเสพติด ที่พยายามนําเข้าสิ่งผิดกฎหมายเข้ามาในพื้นที่อําเภอสังคม ตามมาตรการแก้ไขปัญหายาเสพติดในระยะเร่งรัด 3 เดือน โดยสามารถจับกุมตัวผู้ต้องหาได้ 3 ราย พร้อมของกลางยาบ้า จํานวนรวม 158 เม็ด จึงควบคุมตัวผู้ต้องหาพร้อมของกลางนําส่งพนักงานสอบสวน สภ.นางิ้ว เพื่อดําเนินคดีตามกฎหมายต่อไป
2. จังหวัดกระบี่ ในพื้นที่หมู่ที่ 2 ต.อ่าวลึกน้อย อ.อ่าวลึก นายกชภูมิ สําลี นายอําเภออ่าวลึก มอบหมายให้ปลัดอําเภอฝ่ายความมั่นคงอําเภออ่าวลึก นํานายประสิทธิ์ บุตรหมัน ผู้ใหญ่บ้าน หมู่ที่ 2 ตําบลอ่าวลึกน้อย, ผู้ช่วยผู้ใหญ่บ้าน, สมาชิก อส.อ.อ่าวลึก ที่ 7 และชรบ. ร่วมกันจับกุมผู้ต้องหาพร้อมด้วยของกลางยาบ้า จํานวน 50 เม็ด ก่อนนําตัวพร้อมของกลางส่งพนักงานสอบสวน สภ.อ่าวลึก เพื่อดําเนินคดีตามกฎหมายต่อไป
3. จังหวัดนนทบุรี ที่บริษัทขนส่งเอกชนแห่งหนึ่ง สาขาไทรน้อย ต.คลองขวาง อ.ไทรน้อย ปปส. ภาค 1 ร่วมกับ สภ.ไทรน้อย จับกุมตัวผู้ต้องหาพร้อมยาบ้า จํานวน 200,000 เม็ด ซุกซ่อนในเตาอบไฟฟ้าบรรจุในกล่องพัสดุ จํานวน 2 กล่อง โดยพัสดุกล่องที่ 1 มียาบ้า จํานวน 148,000 เม็ด (74 มัด) น้ําหนัก 27.13 กิโลกรัม และพัสดุกล่องที่ 2 ยาบ้า มียาบ้า จํานวน 52,000 เม็ด (26 มัด) น้ําหนัก 11.68 กิโลกรัม ระบุชื่อผู้รับรายหนึ่งในพื้นที่ หมู่ที่ 7 ตําบลนาเคียน อําเภอเมือง จังหวัดนครศรีธรรมราช เจ้าหน้าที่จึงได้ควบคุมตัวพร้อมของกลาง เพื่อสืบสวนขยายผลและดําเนินคดีตามกฎหมายต่อไป
4. จังหวัดเชียงใหม่ บริเวณช่องทางธรรมชาติบ่อขยะ บ้านปะสี หมู่ที่ 1 ตําบลมะลิกา อําเภอแม่อาย พ.อ.ไพรัช ศรีไชวาล ผบ.บก.ควบคุม ทพ.ศปก.ทภ.3 และ พ.ท.สกลวรรณ์ พุ่มมรินทร์ รอง ผบ.บก.ควบคุม ทพ.ศปก.ทภ.3 สั่งให้ทาง ร.อ.เทพฤทธิ์ สมัครเขตวิทย์ ผบ.กองร้อยทหารพราน 3201 กองบังคับการควบคุมทหารพรานศูนย์ปฏิบัติการกองทัพภาค 3 จัดกําลังพล 1 ชุดปฏิบัติการและเฝ้าตรวจ โดยสามารถจับกุมตัวผู้ต้องหาได้ 1 ราย และตรวจพบยาบ้า จํานวน 15 ถุง (ถุงละ 200 เม็ด) จํานวน 3,000 เม็ด และฝิ่นดิบ จํานวน 2 ห่อ น้ําหนักประมาณ 3.2 กก. ควบคุมตัวผู้กระทําผิดพร้อมของกลางนําส่งพนักงาน สภ.แม่อาย ดําเนินคดีตามกฎหมายต่อไป
5. จังหวัดขอนแก่น พล.ต.ท.ยรรยง เวชโอสถ ผู้บัญชาการตํารวจภูธรภาค 4, พล.ต.ต.วุฒิพงศ์ มุสิกูล รองผู้บัญชาการตํารวจภูธรภาค 4, พล.ต.ต.พรชัย ชะลอเดช ผู้บังคับการตํารวจภูธรจังหวัดหนองคาย, พ.ต.อ.อนุศักดิ์ ศักดาวัชรานนท์ รองผู้บังคับการตํารวจภูธรจังหวัดหนองคาย และ พ.ต.อ.ยุทธนา งามชัด ผู้กํากับการสถานีตํารวจภูธรเมืองหนองคาย ร่วมกันแถลงข่าวผลการตรวจยึดยาบ้า จํานวน 998,000 เม็ด พร้อมตัวผู้ต้องหา 2 ราย ที่ชุดสืบสวนตํารวจภูธรจังหวัดหนองคายตรวจยึดได้บริเวณบ้านหาดคําน้อย ตําบลหาดคํา อําเภอเมืองหนองคาย จังหวัดหนองคาย เมื่อวันที่ 13 มกราคม 2566 ที่ผ่านมา
6. จังหวัดสุราษฎร์ธานี เจ้าพนักงาน ป.ป.ส. ร่วมกับ สภ.กาญจนดิษฐ์ จังหวัดสุราษฎร์ธานี สภ.ทับปุด จังหวัดพังงา และกองบัญชาการตํารวจสอบสวนกลาง จับกุมกลุ่มลักลอบส่งยาเสพติดผ่านระบบขนส่งพัสดุ โดยตรวจยึดยาบ้า 9 กล่อง ที่เตรียมนําส่งในพื้นที่ภาคใต้ ก่อนขยายผลดักจับกุมผู้รับพัสดุ 2 จุด ในพื้นที่จังหวัดสุราษฎร์ธานี และจังหวัดพังงา จนสามารถจับกุมผู้ต้องหาที่มารับพัสดุ 1 ราย ออกหมายจับเพิ่มอีก 3 ราย รวมของกลางที่ยึดได้เป็นยาบ้า จํานวน 24,762 เม็ด
7. จังหวัดอุทัยธานี นายเกรียงศักดิ์ มิตรประกอบโชค นายอําเภอลานสัก มอบหมายให้ นายหมวดตรี ภาดา พัฒนพงษ์ ปลัดอําเภอฝ่ายความมั่นคง อําเภอลานสัก พร้อมด้วย นายหมู่ใหญ่ แพร สุขสุวานนท์, นายหมู่ตรี รัฐภูชิชย์ ประสิทธิเขตรกิจ, อส.อ.ลานสัก ที่ 5, ชปส.สภ.ลานสัก และชุดบูรณาการ ร่วมกันจับกุมตัวผู้ต้องหาได้ 2 ราย พร้อมของกลางยาบ้า จํานวน 40 เม็ด จึงควบคุมตัวพร้อมของกลางนําส่งพนักงานสอบสวน สภ.ลานสัก เพื่อดําเนินคดีตามกฎหมายต่อไป
"สําหรับมิติด้านการบําบัดรักษาและฟื้นฟูสภาพทางสังคม กระทรวงมหาดไทยได้ให้ความสําคัญเป็นอย่างมาก เพราะถือเป็นปัจจัยหลักที่จะช่วยป้องกันไม่ให้ผู้เสพรายเดิมกลับเข้าสู่วงจรยาเสพติดอีกครั้ง รวมถึงเป็นการคืนคนดีกลับสู่สังคม โดยเน้นย้ําให้ทุกพื้นที่เร่งกระตุ้นจิตสํานึก รณรงค์ประชาสัมพันธ์ถึงโทษภัยของยาเสพติด และสร้างขวัญกําลังใจให้กําลังใจแก่ผู้เข้ารับการบําบัดรักษาที่สมัครใจเข้ารับการบําบัดรักษา โดยเฉพาะอย่างยิ่ง ต้องให้กําลังใจให้ผู้เข้ารับการบําบัดยึดมั่นคําว่า “สัจจะ” หรือความตั้งใจจริง ซึ่งจะต้องใช้ความรักและความเข้าใจจากคนรอบข้างเป็นพลังหนุนเสริมความมุ่งมั่นตั้งใจ เพราะหากผู้เข้ารับการบําบัดรักษาหรือผู้เสพให้ความร่วมมือแต่ไม่มีสัจจะแล้ว กระบวนการบําบัดรักษาก็เปล่าประโยชน์ ครั้นฝึกไปมากเท่าไหร่ก็กลับไปเสพยาเสพติดเหมือนเช่นเคย ดังนั้น จึงจําเป็นอย่างยิ่งที่จะต้องทําให้ผู้ป่วยยาเสพติดได้มองเห็นถึงโอกาสของชีวิต มองเห็นคุณค่าและความหมายของตนเองที่พึงมีต่อสังคมและประเทศชาติ ตลอดจนมองเห็นคนที่เขารัก มองเห็นครอบครัว มองเห็นญาติพี่น้อง และที่ขาดไม่ได้ คือ ต้องมองเห็นการใช้ชีวิตอย่างมีคุณภาพและมีความสุข เพื่อตนเองและโลกใบนี้ ซึ่งประเด็นเหล่านี้ล้วนช่วยเติมเต็มความหวังและกําลังใจในการดํารงชีวิตอยู่ต่อไป เมื่อตระหนักได้เช่นนี้แล้ว ผู้ป่วยยาเสพติดย่อมถือสัจจะ และมีความพร้อมที่จะได้รับการบําบัดรักษา อันส่งผลทําให้การบําบัดรักษาเป็นไปอย่างมีประสิทธิภาพอย่างต่อเนื่อง ทั้งนี้ หากพี่น้องประชาชนพบเบาะแสยาเสพติดหรือต้องการส่งผู้ป่วยยาเสพติดที่สมัครใจเข้ารับการบําบัดรักษา สามารถแจ้งได้ที่ศูนย์ดํารงธรรมอําเภอ หรือศูนย์ดํารงธรรมจังหวัดทุกแห่งทั่วประเทศ หรือโทรสายด่วน 1567 เพื่อแจ้งรายละเอียดให้เจ้าหน้าที่เร่งดําเนินการตามความเหมาะสม" ปลัดกระทรวงมหาดไทย กล่าวในช่วงท้าย